Sarah Gilbert

Dame Sarah Catherine Gilbert (lahèr è bulân April 1962) panèka ahli vaksinasi asalla ḍâri Inggris. Sarah jhughân aropa'aghi profesor Vaksinologi è Universitas Oxford bân sala sèttong pamaddhek Vaccitech. Sarah spesialis ḍâlem pangembhângan vaksin ka'angghuy nambhâi influenza bân patogen virus sè muncul. Sarah jhughân dhâddhi pamèmpèn ḍâlem pangembhângan bân pangojiyân vaksin influenza, sè ajhâlâni ojhi klinis è taon 2011. Tangghâl 30 Ḍèsèmber 2020, Vaksin COVID-19 Oxford-AstraZeneca bân Vaksin Oxford Grup sè èkembhângaghi sareng Sarah ampon èsaroju' ka'angghuy èghuna'aghi è Britania Raya.

 Kaoḍi'ân Awwâl bân Pamolangan 
Gilbert nempo pamolangan SMA è Sekolah Menengah Atas Kettering, kotta Kettering, Northamptonshire, Inggris. È SMA ka'ḍinto, Sarah ahèrra sadar jhâ' è bâkto sè bhâkal ḍâteng, Sarah terro alakowa è bidang kaḍokteran. Saterrossa, Sarah lulus kalabân gellar Bachelor of Science otabâ Sarjana Sains (pangarghâ'ân kellas sèttong) bidang èlmo biologi ḍâri Universitas Anglia Timur è Norwich, Inggris. Sarah nerrossaghi pamolanganna ka Universitas Hull ka'angghuy ngaollè gellar ḍoktor, ḍâlem bidang nyalèdhighi genetika bân biokimia raghi Rhodosporidium.

 Sombher